Framesby bied 2km aflos vir hoër- en laerskole aan | News24
Framesby bied 2km aflos vir hoër- en laerskole aan
Vier Framesby-atlete wat hard aan die oefen is vir die 2km-aflos is, van links, Lara de Bloe, Chane Petzer, Chanel Kelsey en Shene Delport. Foto: VERSKAF
DIE Hoërskool Framesby hou Woensdag, 4 Mei, 'n 2km-aflos vir hoër- en laerskole.
'n Span bestaan uit vier lede en elke spanlid hardloop dieselfde roete oor 2km. Die wedloop begin om 3nm. op die A-rugbyveld van Framesby. Die koste is R100 per span. Build It, Sunridge, is die hoofborg van die byeenkoms.
Vanjaar is 'n spesiale geleentheid aange-sien Framesby 50 jaar oud is. Die eerste 50 spanne wat inskryf, sal spesiale medaljes ontvang.
Daar is vier afdelings: die hoërskole kan 'n seuns-, meisies- en gemengde span inskryf. Daar is twee seuns en twee meisies in 'n gemengde afdeling. Die laerskole kan slegs gemengde spanne inskryf.
Daar is ook baie pryse op die spel. Die eerste drie seuns en drie meisies wat die vin-nigste tye opstel, sal kontantpryse ontvang. Die seun en meisie wat die vinnigste tyd opstel, sal 'n kontantprys van R300 ontvang.
Die eerste drie spanne in elke afdeling sal ook kontantpryse ontvang. Daar is ook twee gelukkige trekkings van R250 wat deur Sports World geborg word.